open-index/open-wikipedia-markdown huggingface dataset:
Yhdistyneen kuningaskunnan parlamenttivaalit 2024

**Yhdistyneen kuningaskunnan vuoden 2024 parlamenttivaalit** järjestettiin 4. heinäkuuta, ja niissä valitaan kaikki parlamentin alahuoneen 650 edustajaa seuraavaksi viideksi vuodeksi.

## Tausta
Normaalin järjestyksen mukaan vaalit tulisi pitää viimeistään 28. tammikuuta 2025. Pääministeri Rishi Sunakin pyynnöstä kuningas Charles III hajotti parlamentin 30. toukokuuta. Kyseessä oli ensimmäinen kerta, kun Charles teki tämän valtaannousunsa jälkeen.

Tämän jälkeen sekä ylä- että alahuoneessa ei ole toimintaa, kunnes vaalit on käyty. Kaikki alahuoneen paikat ovat parlamentin hajottamisen jälkeen vapaita ja edustajat menettävät mandaattinsa. Ylähuoneen edustajat säilyttävät mandaattinsa, koska heitä ei valita vaaleilla.

Vuonna 2023 voimaan tulleen lain mukaan kaikkien äänestäjien tulee esittää kuvallinen henkilötodistus äänestyspaikalla. Muussa tapauksessa nämä voidaan käännyttää pois. Hyväksyttyjä henkilöllisyystodistuksia ovat esim. passi tai ajokortti.

## Ehdokasasettelu ja äänioikeus
Jokaisesta vaalipiiristä valitaan kansanedustajaksi eniten ääniä saanut ehdokas.

Äänioikeuden ulkopuolelle on rajattu vankeustuomiota suorittavat henkilöt sekä parlamentin ylähuoneessa istuvat edustajat. Vaaleissa saavat äänestää sellaiset 18 vuotta täyttäneet äänestäjäksi rekisteröityneet henkilöt, jotka täyttävät vielä vähintään yhden seuraavista ehdoista:

* Yhdistyneen kuningaskunnan kansalainen
* Jonkun muun Kansainyhteisön valtion kansalainen, joilla on äänioikeus Yhdistyneessä kuningaskunnassa
* Irlannin kansalainen, jolla on pysyvä osoite Yhdistyneessä kuningaskunnassa 

Ulkomailla asuvat Britannian kansalaiset voivat rekisteröityä äänestäjäksi siinä vaalipiirissä, jossa ovat viimeksi asuneet. Opiskelijat voivat rekisteröityä sekä kotipaikkansa että oppilaitoksensa vaalipiirissä, mutta äänestää saa vain yhdessä.

Huolimatta siitä, että alahuoneen puhemies on puoluepolitiikan ulkopuolella, hänen vaalipiirissään järjestetään myös vaalit. Istuva puhemies voi asettua ehdolle, mutta koska tämä ei virkansa puolesta edusta puoluetta äänestyslipukkeessa lukee hänen kohdallaan vain "puhemies ehdolla uudelleenvalittavaksi ()". Perinteen mukaan isot puolueet eivät haasta puhemiestä asettamalla omia ehdokkaitaan. Puhemies ei myöskään juurikaan kampanjoi vaaleissa.

## Kampanjointi

Sunak ja Starmer kohtasivat kahden kesken mm. 4. kesäkuuta (ITV), 12. kesäkuuta (Sky News) ja 26. kesäkuuta (BBC).

## Tulokset
Taulukossa vain ne puolueet, jotka saivat edustajiaan läpi alahuoneeseen.

## Jälkipyykki
Sunak myönsi tappionsa kello 5:n aikaan aamuyöllä. Starmer tapasi kuninkaan 5. heinäkuuta Buckinghamin palatsissa, jossa hänet myös nimitettiin virallisesti pääministeriksi. Starmerin hallitus kokoontui ensimmäistä kertaa seuraavana päivänä.

## Huomautukset

## Lähteet
Filip Turek

**Filip Turek** (s. 15. lokakuuta 1985 Praha, Tšekkoslovakia) on tšekkiläinen poliitikko, autojen keräilijä ja entinen kilpa-ajaja. Vuoden 2024 vaaleissa hänet valittiin Euroopan parlamenttiin Tšekin toiseksi suurimmalla äänimäärällä Autoilijoiden ja  Přísaha-puolueen vaaliliiton riveistä.

## Poliittisia näkemyksiä
Turekille tärkeitä aiheita ovat maahanmuuton, vihreän siirtymän ja polttomoottoriautojen kiellon vastustaminen. Hän on myös useaan kertaan kyseenalaistanut ihmisen vaikutuksen ilmastonmuutokseen. Vaalituloksen jälkeen Turek arveli puolueensa hakeutuvan Euroopan konservatiivien ja reformistien ryhmään. 

### Kohut
Ennen vuoden 2024 europarlamenttivaaleja Tšekin mediassa nousi esiin kuva vuodelta 2013, jossa Turek näytti tekevän natsitervehdyksen, mikä on maassa rikos. Toisessa kuvassa Turekilla oli kilpakypärässään kreikkalaisen uusfasistisen Kultainen aamunkoitto -puolueen tunnus. Turek keräilee antiikkia ja on kertonut omistavansa muun muassa SS-symbolilla varustetun tikarin. Turekin puolue veti tämän pois ennalta sovituista vaalitapahtumista ennen kohua.  Hän itse on kiistänyt olevansa uusnatsi.

## Yksityiselämä
Ennen politiikkaan astumistaan Turek toimi muun muassa perustamansa Tšekin Jaguar-klubin presidenttinä ja omistamansa autokaupan myyjänä. Turek ajoi kilpaa ammattimaisesti vuosina 2015–2018.

## Vaalimenestys
### Europarlamenttivaalit
*2024: 152&nbsp;196 (valittiin)

## Lähteet
Rahkapiirakka

**Rahkapiirakka** on piirakka, jonka täyte sisältää maitorahkaa. Sitä voidaan soveltaa monella tavoin, muun muassa mustikkapiirakkaan. Piparkakun muruja tai luumua sisältävä rahkapiirakka taas sopii joulupöytään. Rahkapiirakka sopii myös pääsiäisen ajan kahvileiväksi. Rahkapiirakkaan voidaan käyttää myös maustettua rahkaa ja rahkan keskelle laitetaan joskus hedelmien paloja tai marjoja. Rahkapiirakan täytteeseen käytetään joskus myös kananmunaa ja hilloa.

## Lähteet
Uusi vasemmisto (Kreikka)

**Uusi vasemmisto** () (lyh. ΝΕΑ, *NEA*) on kreikkalainen keskusta-vasemmistolainen tai vasemmistolainen puolue. Se syntyi vuonna 2023, kun joukko Syrizasta eronneita perusti uuden puolueen.

Puolueella on 11 Syrizan entistä kesäkuun 2023 parlamenttivaaleissa saatua paikkaa Kreikan parlamentissa.

## Vaalitulokset

Puolueen tulokset parlamentti- ja europarlamenttivaaleissa ovat:

## Lähteet
Amand Maastrichtilainen

**Amand Maastrichtilainen** () (500-luku – 679) oli Maastrichtin piispa. Tunnetaan myös nimellä **Pyhä Amandus**.

Amand Maastrichtilainen syntyi 500-luvulla Akvitaniassa île d’Yeun saarella. Hän asui 15 vuotta Bourgesin katedraalin luostarikammiossa. Kahden Rooman matkan jälkeen hän alkoi evankelioida Flanderissa. Hänet nimitettiin piispaksi vuonna 630, jonka jälkeen hän jatkoi evankeliointia Antwerpenin ja Gentin alueita perustamastaan Elnonin luostarista käsin. Vuonna 639 frankkien kuningas Dagobert I antoi Elnonin luostarille 9000 hehtaarin alueen sisältäen useita Pévèlen kyliä. Pyhästä Amandista tuli alueellisen pyhimys, jolle nimettiin Pévèlen alueella neljä kirkkoa. Myös Elnonin luostari nimettiin myöhemmin Saint-Amandin luostariksi, ja sitä ympäröivä kaupunki sai nimen Saint-Amand-les-Eaux.

## Lähteet

## Aiheesta muualla
Kateřina Konečná

**Kateřina Konečná** (s. 20. tammikuuta 1981) on tšekkiläinen poliitikko. Hän edustaa Böömin ja Määrin kommunistista puoluetta (KSČM). Hän oli vuosina 2002–2014 Tšekin edustajainhuoneen jäsen ja vuodesta 2013 Euroopan parlamentin jäsen. 

Vuoden 2024 vaaleissa hänet valittiin toiselle kaudelle Euroopan parlamenttiin maansa neljänneksi suurimmalla äänimäärällä.

## Lähteet

## Aiheesta muualla

*
Danuše Nerudová

**Danuše Nerudová** (4. tammikuuta 1979 Brno, Tšekkoslovakia) on tšekkiläinen ekonomisti ja poliitikko, joka valittiin Euroopan parlamenttiin vuoden 2024 vaaleissa. Vuoden 2023 presidentinvaalissa hän sijoittui kolmanneksi.

## Elämä
Nerudová syntyi Määrin suurimmassa kaupungissa Brnossa vuonna 1979. Hän valmistui tohtoriksi vuonna 2005 paikallisesta Mendelin yliopistosta. Yliopistonsa rehtoriksi hänet valittiin vuonna 2018 ensimmäisenä naisena ja koko Tšekin sen hetken nuorimpana henkilönä. Hän oli toimessa aina vuoteen 2022 saakka.

Nerudová asettui ehdolle vuoden 2023 presidentivaalissa sitoutumattomana ehdokkaana. Ensimmäisellä kierroksella hän jäi kolmanneksi 13,92 prosentin ääniosuudella. Nerudová ilmoitti äänestävänsä Petr Pavelia vaalien toisella kierroksella.

Vuoden 2024 huhtikuussa Nerudová nimettiin Pormestarit ja sitoutumattomat -puolueen kärkiehdokkaaksi seuraavan kesäkuun europarlamenttivaaleihin. Ennen vaaleja hän liittyi virallisesti puolueen jäseneksi. Vaaleissa Nerudová sai 59&nbsp;577 ääntä ja hänet valittiin parlamenttiin.

## Poliittiset kannanotot
Presidentiksi pyrkiessään Nerudová kertoi kannattavansa tasa-arvoista avioliittolakia.

## Lähteet
Nesgrenda

**Nesgrenda** on taajama Tvedestrandin kunnassa Agderin läänissä Norjassa. Taajaman pinta-ala on 0,29 neliökilometriä ja asukasluku 275 vuonna 2023.

## Lähteet

## Aiheesta muualla
Jenny Hval

**Jenny Hval** (taiteilijanimeltään **Rockettothesky**; s. 11. heinäkuuta 1980 Oslo) on norjalainen laulaja-lauluntekijä ja kirjailija, joka on kotoisin Tvedestrandista. Hän julkaisi esikoisalbuminsa *To Sing You Apple Trees* vuonna 2006. Esikoisromaani *Perlebryggeriet* ilmestyi kolme vuotta myöhemmin. 
## Albumit
* *To Sing You Apple Trees* (2006)
* *Medea* (2008)
* *Viscera* (2011)
* *Innocence Is Kinky* (2013)
* *Meshes of Voice* (2014, Susanna Wallumrødin kanssa)
* *Apocalypse, Girl* (2015)
* *Blood Bitch* (2016)
* *The Practice of Love* (2019)
* *Classic Objects* (2022)
* *Iris Silver Mist* (2025)

## Romaanit
* *Perlebryggeriet* (2009)
* *Inn i ansiktet* (2012)
* *Å hate Gud* (2018)
## Lähteet

## Aiheesta muualla
Longum

**Longum** on taajama Arendalin kunnassa Agderin läänissä Norjassa. Taajaman pinta-ala on 0,19 neliökilometriä ja asukasluku 259 vuonna 2023.

## Lähteet

## Aiheesta muualla
Aatu Vuorinen

**Aatu Vuorinen** (s. 28. joulukuuta 2005) on suomalainen pesäpalloilija. 

Vuorinen edustaa Superpesiksessä pelaavaa kasvattajaseuraansa Sotkamon Jymyä. Vuorisella on sopimus Sotkamon Jymyn kanssa kauden 2024 loppuun saakka. Hän pelaa ulkopelissä etukentällä ja sisäpelissä vaihtajana. Vuorinen on pelannut yhden Superpesiksen runkosarjan ottelun. Tässä ottelussa hän keräsi kaksi kärkilyöntipistettä. Tilastot päivitetty 10. kesäkuuta 2024.

## Lähteet
Maaret Castrén

**Maaret Kaarina Castrén** (s. 1959 Helsinki) on suomalainen kokoomuksen kansanedustaja ja Helsingin kaupunginvaltuutettu. Castrén on lääkäri ja akuuttilääketieteen professori. Hän työskentelee toimialajohtajana HUS-yhtymässä.

Castrén valittiin vuoden 2023 eduskuntavaaleissa varasijalle Helsingin vaalipiiristä 3&nbsp;699 äänellä. Hänestä tuli kansanedustaja vuonna 2024, kun edustaja Aura Salla valittiin Euroopan parlamenttiin. Eduskunnassa Castrén kuuluu sivistysvaliokuntaan sekä sosiaali- ja terveysvaliokuntaan.

## Näkemykset
### Arvot
Castrén sijoittuu vaalikonevastausten perusteella keskusta-oikeistoon. *[[Helsingin Sanomat|Helsingin Sanomien]]* vaalikoneen käyttämällä GAL–TAN-jakaumalla Castrén on kallellaan liberaalivihreyteen (GAL). HS:n vaalikoneeseen Castrénin antamissa näkemyksissä korostuu voimakkaimmin oikeistolaiset ja liberaalivihreät mielipiteet.

## Lähteet
Næsin rautaruukki

**Næsin rautaruukki** () on Tvedestrandin kunnassa Agderin läänissä Norjassa sijaitseva entinen rauta- ja terästehdas. Se perustettiin vuonna 1665 nimellä Båseland jernverk ja oli toiminnassa vuoteen 1959, eli lähes kolmesataa vuotta. Nykyisin se toimii museona. Jacob Aall osti ruukin vuonna 1799, ja se on siitä lähtien ollut Aallin suvun omistuksessa.
## Kuvia

Naesverk2.jpg|Masuunirakennus
Norge fremstillet i Tegninger - no-nb digibok 2008112511001-153 (cropped).jpg|Næsin rautaruukki Christian Tønsbergin teoksessa *Norge fremstillet i Tegninger* vuodelta 1848.

## Lähteet

## Aiheesta muualla
Lyngørin majakka

**Lyngørin majakka** () on Tvedestrandin kunnassa Agderin läänissä Norjassa sijaitseva majakka. Se perustettiin vuonna 1879, automatisoitiin 1989 ja jätettiin miehittämättömäksi 2004.

Vuonna 1875 Lyngørin asukkaat vaativat omaa majakkaa, ja Suurkäräjät myönsi nopeasti tarvittavat rahat. Majakka sytytettiin ensimmäisen kerran 1. syyskuuta 1879. Alun perin punainen majakka maalattiin valkoiseksi vuonna 1924. Vuonna 1946 majakka sai diafonisen sumusignaalin, mikä vaati rakennuksen uudelleenrakentamista ja lisähenkilökuntaa. Majakka toimi perheasemana vuoteen 1973, minkä jälkeen henkilökunta työskenteli vuorotyössä vuoteen 2004 asti, jolloin asema automatisoitiin. Nykyään majakka toimii Norjan rannikkohallinnon työntekijöiden loma-asuntona ja on myös avoinna yleisölle.

## Lähteet

## Aiheesta muualla
Ilaria Salis

**Ilaria Salis** (s. 17. kesäkuuta 1984 Milano) on italialainen poliitikko. Hän on opettaja ja antifasistinen aktivisti, joka oli Unkarissa syytettynä poliittisesta väkivallasta tullessaan valituksi Euroopan parlamentin jäseneksi kesäkuussa 2024.

Salis varttui Monzassa, mutta asui vuosina 1992–1995 perheensä kanssa Isossa-Britanniassa. Vuonna 2005 hän valmistui historianopinnoistaan Milanon yliopistossa. Salis sai varhaisimman opettajakoulutuksensa Fondazione Don Gnocchissa ja aloitti työn ongelmaisten nuorten opettajana. Hän sai vuonna 2021 Milanon yliopistosta maisterin arvon filologiassa, kirjallisuudessa ja antiikin ajan historiassa. Näin hän pätevöityi kirjallisuuden aineopettajaksi. Vuonna 2021 Salis aloitti työskentelyn kirjallisuuden opettajana sijaisena lukioissa opetettuaan välillä monikulttuurisissa peruskouluissa.

## Pidätys ja syytteet Unkarissa
Salis pidätettiin epäiltynä kolmeen uusnatsiin kohdistuneesta hyökkäyksestä näiden viettämänä "Kunnian päivänä" 11. helmikuuta 2023. Salis oli syyttäjän mukaan antifasistiryhmässä, joka hyökkäsi kolmen äärioikeistolaiseksi luulemansa ihmisen kimppuun. Hänelle vaadittiin jopa yli 10 vuoden vankeusrangaistusta. Antifasisti Salis kielsi syytteet mutta ilmoitti olleensa "historian oikealla puolella". Syyttäjän mukaan hän kuuluu "Hammerbande"-rikollisjärjestöön. Sen tavoitteisiin kuuluvat väkivaltaiset hyökkäykset uusnatseja vastaan. Yhtä syytteen uhreista he olivat erehdyksessä luulleet uusnatsiksi vaatetuksen vuoksi. Toinen uhri oli äärioikeistolainen muusikko László Dudog.

Salisin kohtelu Unkarissa herätti kiukkua Italiassa kun hänet vietiin toistuvasti oikeuden istuntoihin käsi- ja jalkaraudoissa. Uusnatseja vastaan hyökänneet olivat naamioituneita eivätkä niin uhrit kuin todistajatkaan pystyneet tunnistamaan Salisia osalliseksi väkivaltaan. Giorgia Meloni teki useita virallisia valituksia Salisin puolesta, mikä herätti jännitteitä tämän ja Viktor Orbánin välillä. Italian hallitus piti syytetyn kohtelua nöyryyttävänä. Salis kiisti syyllisyytensä. Italia kutsui Unkarin-suurlähettilään puhutteluun, ja Salis siirrettiin vankilasta kotiarestiin. Yksi hyökkääjistä tunnistettiin Saksan kansalaiseksi, joka tunnusti syyllisyytensä ja tuomittiin kolmen ja puolen vuoden vankeusrangaistukseen.

## Eurovaalit 2024
Italian vihreiden ja vasemmiston liitto nimitti Salisin kärkiehdokkaakseen vuoden 2024 eurovaaleihin. Hän tuli valituksi noin 165&nbsp;000:lla äänellä. Tiedotusvälineet uutisoivat Salisin tulevan vapautetuksi Euroopan parlamentin jäsenen koskemattomuuden nojalla.

## Lähteet
Jessi Jokelainen

**Jessi Maaria Jokelainen** (s. 31. lokakuuta 1996 Puolanka) on suomalainen vasemmistoliiton kansanedustaja. Hän on ammatiltaan aineenopettaja. Vuonna 2024 ilmestyi Jokelaisen esikoissarjakuva *Femokratia.*

## Elämä
Puolangalla vuonna 1996 syntynyt Jokelainen varttui Muhoksella. Hän kirjoitti ylioppilaaksi Muhoksen lukiosta vuonna 2015 ja valmistui Oulun yliopistosta filosofian maisteriksi 2019 pääaineenaan suomen kieli ja kirjallisuus. Jokelainen on työskennellyt yläkoulun äidinkielen ja historian opettajana Raahessa. Vuonna 2021 hänet valittiin Oulun kaupunginvaltuustoon.

Jokelainen oli ensimmäistä kertaa ehdolla eduskuntavaaleissa vuonna 2023. Hän sai 3&nbsp;891 ääntä ja jäi ensimmäiselle varasijalle. Jokelainen nousi kansanedustajaksi vuonna 2024 kansanedustaja Merja Kyllösen tultua valituksi Euroopan parlamenttiin.

Jokelainen on tunnettu myös somevaikuttajana. Vuonna 2019 hänelle myönnettiin Vuoden tyttöteko -palkinto työstään sosiaalisessa mediassa.

Jokelainen on ollut naimisissa Joni Virkkulan kanssa vuodesta 2025. Heillä on samana vuonna syntyneet kaksoset.

## Femokratia
Syksyllä 2024 Suuri Kurpitsa -kustantamo julkaisi Jokelaisen dokumentaarisen *Femokratia*-sarjakuvateoksen. *Helsingin Sanomien* Harri Römpötin arvion mukaan se on tarkkanäköinen arvio sukupuolten epätasa-arvosta ja Jokelainen kertoo asiat leimallisesti omalla äänellään sekä käyttää kokemuksiaan esimerkkeinä. Römpötti vertaa kerrontaa Liv Strömquistin sarjakuviin mutta pitää Jokelaisen piirrostyyliä hienostuneempana.

## Näkemykset
### Arvot
Jokelainen sijoittuu vaalikonevastausten perusteella vasemmistoon.  *[[Helsingin Sanomat|Helsingin Sanomien]]* vaalikoneen käyttämällä GAL–TAN-jakaumalla Jokelaisen näkemykset ilmentävät liberaalivihreyttä (GAL). HS:n vaalikoneeseen Jokelaisen antamissa näkemyksissä korostuu voimakkaimmin vasemmistolaiset ja liberaalivihreät mielipiteet.

### Seksuaali- ja sukupuolipolitiikka
Jokelainen on allekirjoittanut Setan ehdokasitoumuksen eduskuntavaaleissa 2023. Ehdokassitoumuksen allekirjoittajana Jokelainen on sitoutunut tukemaan sukupuoli- ja seksuaalivähemmistöjen tavoitteita eduskuntatyössään, vastustamaan syrjintää ja vihapuhetta sekä edistämään näiden ryhmien osallistumista päätöksentekoon.

## Teokset
* 

## Lähteet
Merja Rasinkangas

**Merja Rasinkangas** (s. 3. maaliskuuta 1963 Oulu) on suomalainen perussuomalainen poliitikko ja Oulun kaupunginvaltuutettu. Rasinkangas on ylikonstaapeli, joka on toiminut poliisina 36 vuotta.

Vuoden 2023 eduskuntavaaleissa Rasinkangas valittiin 4&nbsp;116 äänellä varakansanedustajaksi Oulun vaalipiiristä.

Rasinkangas nousi kansanedustajaksi vuonna 2024 kansanedustaja Sebastian Tynkkysen tultua valituksi Euroopan parlamenttiin.

## Lähteet
Pulpettikatto

**Pulpettikatto** on vain yhteen suuntaan kallellaan oleva katto. Se on ikään kuin harjakaton puolikas. Nimensä se sai mm. Suomen kansakouluissa käytetyistä pulpeteista, joissa  kansi oli vastaavasti kallellaan yhteen suuntaan. Pulpettikatolta vesi valuu pois paremmin kuin tasakatolta. Harjakattoon verrrattuna sisätilojen käytettävyys on parempi. Pulpettikatto on helpompi rakentaa ja vaatii vähemmän materiaalia kuin harjakatto. Toisaalta epäsymmetrisyyden takia pulpettikatto ei ole ehkä yhtä silmää miellyttävä kuin harjakatto tai tasakatto.

Pulpettikattoja käytetään varsinkin vajoissa, puutarhanhoitovälinevarastoissa, pienissä pihasaunoissa, aitoissa ynnä muissa omakoti- ja loma-asuntotonttien pikkurakennuksissa. Hieman on myös pulpettikattoisia asuinrakennuksia, ja omakotitalojen pulpettikatot ovat yleistymässä.

## Lähteet
Milojko Spajić

**Milojko Spajić** (s. 24. syyskuuta 1987 Pljevlja) on montenegrolainen poliitikko ja rahoitusinsinööri, joka on toiminut Montenegron pääministerinä lokakuusta 2023 lähtien.

Hän toimi myös valtiovarain- ja sosiaaliministerinä Montenegron hallituksessa ja Zdravko Krivokapićin kabinetissa vuosina 2020–2022.

Spajić on keskustan Eurooppa nyt -puolueen puheenjohtaja.

Vuodesta 2024 lähtien hän on maailman neljänneksi nuorin virassa oleva valtionpäämies Ranskan Gabriel Attalin, Burkina Fason Ibrahim Traorén ja Ecuadorin Daniel Noboan jälkeen.

Hän valmistui Osakan yliopistosta, Saitaman yliopistosta ja HEC Parisista.

## Lähteet

## Aiheesta muualla
Valérie Hayer

**Valérie Hayer** (s. 6. huhtikuuta 1986) on ranskalainen asianajaja ja europarlamentaarikko. Hän edustaa Renessanssi-puoluetta (aiemmin *En Marche!*).

## Tausta ja yksityiselämä
Hayer syntyi vuonna 1986 Château-Gontierin kunnassa. Hänen vanhempansa pitävät maitotilaa.

Vuonna 2009 Hayer valmistui Université Panthéon-Sorbonnesta pääaineenaan julkishallinto ja oikeus. Valmistuttuaan Hayer työskenteli parlamentaarisena avustajana Ranskan senaatissa.

## Poliittinen ura
Ensimmäistä kertaa poliittiseen luottamustehtävään Hayer valittiin vuonna 2008, kun hänestä tuli kunnanvaltuutettu Saint-Denis-d'Anjoun kunnassa. Aiemmin hän oli kuulunut UDI-puolueeseen. Vuonna 2017 hän liittyi Emmanuel Macronin perustamaan En Marche! -puolueeseen.

Vuoden 2019 EU-vaaleissa Hayer valittiin Euroopan parlamenttiin, jossa hän toiminut erityisesti budjettiin liittyvien kysymysten parissa. Hän uusi paikkansa vuoden 2024 vaaleissa.

Hayer valittiin Uudistuva Eurooppa -ryhmän puheenjohtajaksi 25. tammikuuta 2024, kun hänen edeltäjänsä, Stéphane Séjourné, nimitettiin Ranskan ulkoministeriksi.

### Poliittisia kantoja
Hayer on kritisoinut sekä Marine Le Peniä että Viktor Orbánia näiden läheisestä suhteista Vladimir Putiniin, jota Hayer on kuvaillut myönnytyspolitiikaksi.

Xi Jinpingin tekemien Ranskaan, Unkariin ja Serbiaan valtiovierailujen aikana Hayer sanoi, että Kiinan uiguureihin kohdistama vaino on kansanmurha. Lisäksi Hayerin mukaan Euroopan suhtautuminen Kiinaan on ollut liian naivia.

## Lähteet

## Aiheesta muualla

*
Jukolan viesti 2025

**Jukolan viesti 2025** eli **Mikkeli-Jukola** oli 76. Jukolan viesti ja 47. Venlojen viesti. Se järjestettiin viikonloppuna 14.–15. kesäkuuta 2025. Edellisen kerran Jukola järjestettiin Mikkelissä vuonna 2009. Järjestävä seura oli Navi. Kilpailukeskus sijaitsi Suutarisen betonitehtaan tontilla Tikkalassa.

Tapahtuman budjetti oli yli kaksi miljoonaa euroa. Mikkelin kaupunki tuki tapahtumaa muun muassa tiloilla ja talkooruokailuilla.

Venlojen viestin voitti ruotsalainen IFK Göteborg. Venlojen viestissä maaliin pääsi hyväksytysti 1&nbsp;366 joukkuetta. Jukolan viestin voitti kuudetta kertaa peräkkäin ruotsalainen Stora Tuna OK. Maaliin pääsi hyväksytysti 1&nbsp;318 joukkuetta.  Jukolan viestissä voittajajoukkueen kokonaisaika oli noin tunnin ennakkoon arvioitua pidempi. Venlojen viestissä voittajajoukkue oli maalissa 13 minuuttia arvioitua nopeammin.  

## Tulokset

### Jukolan viesti
Lähde:

### Venlojen viesti
Lähde:

## Lähteet
Mounir Satouri

**Mounir Satouri** (s. 25. toukokuuta 1975 Casablanca, Marokko) on ranskalainen poliitikko. Hänet valittiin vuonna 2019 Euroopan parlamentin jäseneksi Europe Écologie – Les Verts -puolueen listalta. Hän liittyi Vihreät / Euroopan vapaa allianssi -europarlamenttiryhmään.

Satouri oli Yannick Jadot'n kampanjapäällikkö Ranskan vuoden 2022 presidentinvaalissa.

## Lähteet

## Aiheesta muualla

*
Singaporen presidentinvaali 2023

**Singaporen presidentinvaali 2023** käytiin 1. syyskuuta 2023. Vaalissa Singaporen presidentiksi valittiin Tharman Shanmugaratnam.

## Ehdokasasettelu
Singaporen perustuslain nojalla presidenttiehdokkaan on oltava 45 vuotta täyttänyt Singaporen kansalainen, jolla on oltava riittävästi kokemusta julkisessa virassa, virkamiehenä tai voittoa tekevän suuren yrityksen johdossa toimimisesta tai muuta vastaavaa kokemusta. Hänen on oltava hyvämaineinen eikä hän saa olla minkään poliittisen puolueen jäsen. Jos yksikään viiden edellisen toimikauden presidenteistä ei ole edustanut jotakin tiettyä Singaporen etnisistä yhteisöistä (kiinalaiset, intialaiset, malaijit), presidenttiehdokkaiden on kuuluttava kyseiseen ryhmään; vuoden 2024 vaalissa kyseinen rajoite ei kuitenkaan ollut voimassa.

## Tulokset

## Lähteet
Marc Jongen

**Marc Jongen** (s. 23. toukokuuta 1968 Merano) on italialaissyntyinen, vuonna 2011 Saksan kansalaisuuden saanut poliitikko. Hän edustaa Vaihtoehto Saksalle -puoluetta. Hän on filosofian dosentti.

Jongen syntyi alankomaalaiselle isälle ja etelätirolilaiselle äidille. Hän vietti lapsuutensa Meranossa ja Bolzanossa. Jongen opiskeli vuosina 1987–1988 Wirtschaftsuniversität Wienissä kansantaloutta. Vuosina 1988–1995 hän opiskeli filosofiaa Wienin yliopistossa, josta sai maisterin arvon. Jongen työskenteli *[[Die Neue Südtiroler Tageszeitung]]in* kulttuuritoimittajana vuosina 1996–1999. Vuosina 1999–2003 Jongen opiskeli Staatliche Hochschule für Gestaltung Karlsruhessa, jossa hän tämän jälkeen työskenteli tutkimusavustajana. Hän väitteli tohtoriksi vuonna 2009. Jongen työskenteli filosofi Peter Sloterdijkin avustajana, mutta riitaantui tämän kanssa aloitettuaan toiminnan Vaihtoehto Saksalle -puolueessa.

Jongen liittyi Vaihtoehto Saksalle -puolueeseen vuonna 2013. Hän pääsi tuolloin Baden-Württembergin johtokunnan jäseneksi. Jongen tuli valituksi Saksan liittopäiville vuonna 2017, jolloin hänestä tuli Vaihtoehto Saksalle -puolueen liittopäiväryhmän kulttuuripolitiikan puhemies. Jongen on toiminut myös Desiderius-Erasmus-Stiftungin johtajiston jäsenenä. Vuonna 2024 hänet valittiin Euroopan parlamentin jäseneksi. Hänen seuraajansa Saksan liittopäiväedustajana oli Volker Münz.

Jongen on pitänyt yhteisvaluutta euroa virheenä. Hän vastustaa antisemitistisiä kantoja, joita muun muassa Wolfgang Gedeon on tuonut samassa puolueessa esille. Björn Höcken kiistanalainen maine on Jongenin mielestä perusteeton. Jongenia on kutsuttu Saksassa Vaihtoehto Saksalle -puolueen puoluefilosofiksi ja jopa pääideologiksi, mutta hän on kiistänyt molemmat luonnehdinnat.

## Lähteet

## Aiheesta muualla
Helena Sibelius

**Helena (Leena) Sibelius** (os. **Fabritius** 24. huhtikuuta 1905 - 20. heinäkuuta 1994 Helsinki) oli suomalainen lääkintöneuvos.
Hänen isänsä oli psykiatrian professori Harald Fabritius ja äitinsä Sonja Friedlander. Helena oli perheen esikoinen ja meni naimisiin Johannes (Jussi) Gustaf Christian Sibeliuksen kanssa vuonna 1927.

## Lähteet
Belgian parlamenttivaalit 2024

**Belgian vuoden 2024 parlamenttivaalit** järjestettiin 9. kesäkuuta, ja niissä valittiin kaikki maan edustajainhuoneen 150 edustajaa seuraavaksi viideksi vuodeksi. Samanaikaisesti parlamenttivaalien kanssa EU- ja aluevaalien kanssa.

## Ehdokasasettelu ja äänioikeus
Seuraavat istuvat edustajat eivät asettuneet ehdolle:

* Patrick Dewael (Open VLD)
* Valerie Van Peel (N-VA)
* Maggie De Block (Open VLD)

Äänioikeus vaaleissa on henkilöillä, jotka täyttävät seuraavat ehdot:

* väh. 18-vuotias
* Belgian kansalainen
* on rekisteröitynyt äänestäjäksi
* ei ole erikseen menettänyt äänioikeuttaan oikeuden päätöksellä

Belgiassa on käytössä äänestysvelvollisuus. Äänestämättä jättämisestä voidaan langettaa sakkorangaistus tai jopa kymmenen vuoden äänestyskiellolla. Äänestyspaikkojen puheenjohtaja toimittaa listan äänestämättä jättäneistä maan syyttäjävirastolle, joka voi halutessaan aloittaa syyteharkinnan.

## Tulokset
Taulukossa ne puolueet, jotka saivät väh. yhden ehdokkaan läpi edustajainhuoneeseen.

Istuva pääministeri Alexander De Croo ilmoitti hallituksensa erosta, minkä kuningas Philippe hyväksyi 10. kesäkuuta. De Croon hallitus jatkaa toimitusministeristönä uuden hallituksen nimittämiseen saakka.

## Lähteet
Kasvikumi

**Kasvikumi** on ruoan sisältämä aine, joka kuuluu ravintokuituihin. Niitä ovat muun muassa guarkumi ja arabikumi. Kasvikumit ovat elimistöön liukenevia ravintokuituja, toisin kuin hemiselluloosa ja ligniini. Arabikumia käytetään lisäaineena elintarviketeollisuudessa. Sille on pyritty kehittämään korvaavaa ainetta kuusikumista. Elimistöön liukenevina kuituina kasvikumit vaikuttavat glukoosin ja rasva-aineiden aineenvaihduntaan. Ne hidastavat ravinnon imeytymistä ja näin tasapainottavat veren sokeriaineenvaihduntaa. Ne myös sitovat kolesterolia ja täten alentavat seerumin kolesterolipitoisuutta. Jotkut ihmiset ovat saaneet arabikumista allergisia oireita.

## Lähteet

## Aiheesta muualla
* Tieteen termipankki: Kasvikumi
Badlands (geomorfologia)

**Badlands** on eräänlainen kuiva maasto, jossa pehmeämpiä sedimenttikiviä ja savipitoista maaperää on kulunut laajasti. Niille on ominaista jyrkät rinteet, vähäinen kasvillisuus ja suuri valumistiheys.

Badlands-alueita löytyy kaikilla mantereilla paitsi Etelämantereella, mutta ne ovat yleisimpiä siellä, mistä löytyy konsolidoitumattomia sedimenttejä. Badlands-alueilla on usein vaikea navigoida jalan, eivätkä ne sovellu maatalouteen. Suurin osa niistä on seurausta luonnollisista prosesseista, mutta kasvillisuuden tuhoutuminen liikalaiduntamisen tai saastumisen vuoksi voi tuottaa ihmisperäisiä Badlands-alueita.
Luettelo suomenkielisistä Elvis Presley -aiheisista kirjoista

Tämä on **luettelo suomenkielisistä [[Elvis Presley]] -aiheisista kirjoista** ilmestymisjärjestyksessä:

* *Elvis: kertomus aikamme mielikuvituksellisimmasta urasta*, Tampere: Pecos Bill, 1958.
* Peter von Bagh, *Elvis!: amerikkalaisen laulajan elämä ja kuolema*, Love, 1977 
* *Elvis Presley: kaikki rockin kuninkaasta: mies, musiikki ja menestys* (*Elvis Presley: a Photoplay tribute.*). Suom. Risto Julin. Helsinki,: Yhtyneet Kuvalehdet / Suur-Seura, 1977.
* Albert Goldman, *Elvis* (*Elvis*, 1981). Suom. Seppo Suihkola. Otava, 1982 
* Priscilla Beaulieu Presley ja Sandra Harmon, *Elvis ja minä* (*Elvis and me*). Suom. Anna-Maija Pursiainen. Gummerus, 1986 
* Pertti Rekala, *Elvis Presley: Elämä ja musiikki*, Tammi, 1991  (sis. Levyt ja elokuvat)
* Peter Guralnick, *Nuori Elvis: viimeinen juna Memphisiin* (*Last train to Memphis: the rise of Elvis Presley*). Suomentanut J. Pekka Mäkelä Like 1994  (Kaksiosaisen elämäkerran ensimmäinen osa)
* Elizabeth Wolf-Cohen, *I love Elvis keittokirja: yli 50 hittireseptiä*. Suomentanut Hilppa Loikkanen. Helsinki: Kolibri, 1998 
* Chris Hutchins & Peter Thompson, *Elvis vastaan Beatles* (*Elvis meets the Beatles*). Suomentanut Jukka Jääskeläinen. Gummerus, 1996 
* Peter Guralnick, *Elvis: Graceland* (*Careless love: the unmaking of Elvis Preley*). Suomentanut J. Pekka Mäkelä, Like 2000  (Kaksiosaisen elämäkertateoksen jälkimmäinen osa; ilmestynyt myös kaksiosaisena Like-pokkarina nimellä Elvis: II Graceland 1960–1969 ja Elvis: III Graceland 1969–1977 sekä nimellä *Elvis: Viva Las Vegas*)
* *Elvis ja Tao*, (*The Tao of Elvis*). Toimittanut David Rosen; suomentanut Matias Möttölä. Helsinki: Nemo, 2003 
* Hannu Nyberg, *Elvis elää?* WSOY Johnny Kniga, Helsinki 2003 
* *The King: vuosikirja 1985 - 1988*, Official Elvis Presley Fan Club of Finland 2005  (Magazine of the official Elvis Presley fan club of Finland)
* Antero & Sari Tirronen, *Memphisistä Hollywoodiin: pääosassa Elvis Presley*, Jalava, 2007  (sis. filmografia, diskografia)
* Anthony Rubino jr, *Elvis: elämänohjeita* (*Life lessons from Elvis: a parody*). Toim. ja suom. Pasi Rakas Jääskeläinen. Helsinki: Kani, 2008 
* Michael Heatley & Deke Leonard, *Elvis* (*Elvis*). Suom. Pasi Rakas Jääskeläinen. Gummerus, 2011 
* Ed Bonja*Elvis: We'll remember you = Muistamme sinut*. Toim. työryhmä. Kotka: Finn Fann Productions, 2014 
* Markku Koski, *Elvis: ääni ja vimma*, Like, 2016 
* Leena Myller, *Tunnit Elviksen kanssa*, Atrain & Nord, 2. korjattu p. 2022  (1. p. 2017, nimellä Leena Leskinen)
* Ray Connolly, *Elvis Presley: legendan elämä 1935–1977* (*Being Elvis*). Suom. Jere Saarainen. Helsinki: Minerva, 2017 
* *The Elvis Map: matkaopas Elviksen jalanjäljille*. Päätoimittaja: Jani Turunen. Punkaharju: The Official Elvis Presley Fan Club of Finland, 2019 
* Atte Varsta, *Elvis & minä: suomalaisten tarinoita kuninkaasta*. Rajamäki: Aviador, 2021 
* *Särkyneen sydämen liiteri: kuvitteellisia kertomuksia Elviksestä*. Toimittanut Juha Mäntylä. Helsinki: Lector Kustannus Oy, 2023 

## Lähteet
* Haku: aihe: Elvis Presley, kieli: suomi,  Finna.fi, viitattu 11.6.2024
Raatihuoneenpuiston suihkulähde

**Raatihuoneenpuiston suihkulähde** on Porin keskustassa Raatihuoneenpuistossa sijaitseva suihkulähde. Se valmistui vuonna 1938 kaupunginarkkitehti Jaakko Laaksovirran suunnittelemana. Varat sen toteutukseen lahjoitti kauppaneuvos Antti Airio. Raatihuoneenpuisto oli uudistettu vuonna 1912, jolloin puustoa osin kaadettiin ja Raatihuoneen puoleinen kivikaide toteutettiin. Vuonna 1938 puistossa julkistettiin myös Emil Cedercreutzin Satakunnan karhu.

Vuonna 2004 suihkulähde ei ollut toiminnassa. Sen toimintakuntoon saattamiseksi suihkulähde oli purettava kokonaan ja vesialtaan tekniikka uusittava. Suihkukaivo kunnostettiin vuonna 2007.

## Lähteet
Maximilian Mittelstädt

**Maximilian Mittelstädt** (s. 18. maaliskuuta 1997 Berliini) on saksalainen jalkapalloilija, pelipaikaltaan vasen laitapuolustaja. Hän on pituudeltaan 180-senttimetrinen. Hän edustaa Saksan Bundesliigassa pelaavaa Stuttgartia. Hän on pelannut Saksan A-maajoukkueessa vuodesta 2024.

Mittelstädt pelasi Hertha Berlinin junioreissa ja nousi seuran bundesliigajoukkueeseen ensimmäisen kerran keväällä 2016. Hän edusti Herthaa vuoteen 2023 saakka ja pelasi 145 bundesliigaottelua, joissa hän teki kaksi maalia. Kaudella 2017–2018 hän pelasi kolme Eurooppa-liigan ottelua. Hän siirtyi kesällä 2023 Stuttgartiin, jossa hän pelasi kauden 2023–2024 aikana 31 bundesliigaottelua ja teki niissä kaksi maalia.

Mittelstädt pelasi Saksan nuorisomaajoukkueissa alle 18-vuotiaista alle 21-vuotiaisiin. Hän pelasi Saksan A-maajoukkueessa ensimmäisen kerran maaliskuussa 2024 ystävyysottelussa Ranskaa vastaan ja teki maalin kolme päivää myöhemmin ystävyysottelussa Alankomaita vastaan. Kesäkuussa hän pelasi kolmannen maaottelunsa Ukrainaa ja neljännen Kreikkaa vastaan.

## Lähteet
Dario Naamo

**Dario Naamo** (s. 14. toukokuuta 2005) on suomalainen jalkapalloilija, pelipaikaltaan oikea laitapuolustaja. Hän edustaa Itävällan 2. Ligassa pelaavaa St. Pölteniä.

Naamo pelasi ensimmäisen ottelunsa Veikkausliigassa 2. heinäkuuta 2022, kun hänen edustamansa FC Honka pelasi kotonaan 1–1-tasapelin IFK Mariehamnia vastaan. Naamo tuli ottelussa kentälle 87. minuutilla. Ottelu jäi hänen ainoakseen Veikkausliigassa kaudella 2022.

## Lähteet
Saulos Chilima

**Saulos Klaus Chilima** (12. helmikuuta 1973 – 10. kesäkuuta 2024) oli Malawin varapresidentti. Hän kuoli lento-onnettomuudessa kesäkuussa 2024. Sää oli huono, ja lennonjohto kielsi konetta laskeutumasta Mzuzuun, jonne se oli matkalla. Kone kääntyi takaisin ja katosi. Kun se löydettiin, kaikki koneessa olleet kymmenen henkilöä olivat kuolleet.

Chiliman ensimmäinen varapresidentinkausi alkoi 2014, toinen 2020. Chilima väitteli vuonna 2014 tohtoriksi Boltonin yliopistosta tietojohtamisesta. Hän oli suorittanut maisterin tutkinnon Malawin yliopistossa. Hän oli malawilaisen telekommunikaatioyhtiön Airtel Malawi ensimmäinen afrikkalainen johtaja (2010–2014).

## Lähteet

## Aiheesta muualla
The Apprentice (elokuva)

**The Apprentice** on vuonna 2024 ensi-iltansa saanut elämäkertaelokuva, joka kertoo liikemies Donald Trumpin elämästä ja urasta 1970- ja 1980-luvun aikana. Elokuvan käsikirjoitti Gabriel Sherman ja ohjasi Ali Abbasi. Sen päärooleissa näyttelevät Sebastian Stan, Jeremy Strong ja Marija Bakalova. Elokuvan nimi viittaa Trumpin isännöimään televisio-ohjelmaan *[[Diili]]* ().

Trumpin asianajajat ovat yrittäneet estää juridisin keinoin elokuvan esittämisen Yhdysvalloissa. Miljardööri Daniel Snyder rahoitti elokuvan tekemistä vävypoikansa Mark Rapaportin tuotantoyhtiön Kinematicsin kautta. Snyder vaati homoeroottisen unikohtauksen poistamista elokuvasta. Jo kuvatussa kohtauksessa Roy Cohnin (Jeremy Strong) näyttelijällä oli ollut päällään ihonmyötäinen sammakkoasu.

## Rooleissa

## Lähteet
Azerbaidžanin presidentinvaali 2024

**Azerbaidžanin presidentinvaali 2024** käytiin 7. helmikuuta 2024. Vaaleissa istuva presidentti İlham Əliyev valittiin viidennelle toimikaudelle yli 90 prosentin kannatuksella. Kansainvälisten tarkkailijoiden mukaan vaalit eivät olleet vapaat ja rehelliset.

## Tausta
Presidentti İlham Əliyev määräsi joulukuussa 2023 ennenaikaisen presidentinvaalin pidettäväksi 7. helmikuuta 2024. Alun perin vaali oli määrä käydä syksyllä 2025. Azerbaidžan oli vastikään vallannut Vuoristo-Karabahin alueen, minkä mukanaan tuomaa suosiota Əliyevin arveltiin haluavan hyödyntää. Uusi vaalipäivä oli vain kuukausi ennen Venäjän presidentinvaalipäivää, mikä olisi arvioiden mukaan vähentänyt Venäjän puuttumista vaaliin. Virallista syytä presidentinvaalin aikaistamiselle ei kuitenkaan ilmoitettu.

## Vaalitapa
Azerbaidžanin perustuslain mukaan presidentti valitaan suoralla kansanvaalilla. Jos yksikään ehdokkaista ei saa vähintään puolta äänistä, käydään toinen vaali kahden eniten ääniä saaneen ehdokkaan kesken. Vaalikelpoinen on Azerbaidžanin kansalainen, joka on asunut maassa yhtäjaksoisesti vähintään kymmenen vuotta, jota ei ole tuomittu törkeistä rikoksita, joka ei ole vieraan valtion palveluksessa, jolla on korkeakoulututkinto ja jolla ei ole toisen valtion kansalaisuutta. Ehdokkaan on kerättävä vähintään 40&nbsp;000 allekirjoitusta siten, että vähintään 60 vaalipiiristä on kerätty kustakin vähintään 50 allekirjoitusta.

Äänioikeutettuja ovat 18 vuotta täyttäneet Azerbaidžanin kansalaiset, joita ei ole oikeuden päätöksellä julistettu vajaavaltaisiksi esimerkiksi kehityshäiriön tai psykologisen sairauden takia. Azerbaidžanissa viimeiset viisi vuotta asuneet valtiottomat henkilöt ovat myös äänioikeutettuja.

## Ehdokkaat

Keskusvaalilautakunta hyväksyi seitsemän ehdokasta:

* İlham Əliyev
* Zahid Oruc
* Fazil Mustafa
* Fuad Əliyev
* Elşad Musayev
* Qüdrət Həsənquliyev
* Razi Nurullayev

Sen sijaan kymmenen henkilön ehdokashakemukset hylättiin: Sərvan Kərimov, Mətləb Mütəllimli, Abutalıb Səmədov, Fikrət Yusifov, Yusif Bağırzadə, Arzuman Abdulkərimov, Yunus Oğuz, Əlibəyli Qulamhüseyn, Namizəd Səfərov ja Əvəz Temirxan

## Tulokset

Etyjin vaalitarkkailuraportin mukaan vaali oli järjestetty hallinnollisesti hyvin ja sujuvasti, mutta esimerkiksi vaalitoimituksessa havaittiin epäsäännöllisyyksiä. Eräät ehdokkaiksi pyrkineet kertoivat esimerkiksi poliisin ja yliopistojen estäneen allekirjoitusten keräämistä. Kampanjointi ja medianäkyvyys olivat hyvin yksipuolisia. Vaalitarkkailijat havaitsivat puutteita muun muassa vaalisalaisuuden toteutumisessa ja äänioikeuden tarkastamisessa sekä löysivät viitteitä ylimääräisten äänestyslippujen lisäämisestä uurniin.

## Lähteet
Reykjavíkurkjördæmi suður

**Reykjavíkurkjördæmi suður** eli **Reykjavíkin eteläinen vaalipiiri** on yksi Islannin kuudesta vaalipiiristä. Se kattaa Reykjavíkin kaupungin eteläosan. Islannin vaaliviranomainen vahvistaa Reykjavíkin kahden vaalipiirin välisen rajan viimeistään 56 päivää ennen vaalipäivää. Vaalipiiristä valitaan Alþingiin 11 kansanedustajaa.

## Kansanedustajat
Vuoden 2021 parlamenttvaaleissa vaalipiiristä valiittin Alþingiin

# Áslaug Arna Sigurbjörnsdóttir (itsenäisyyspuolue)
# Svandís Svavarsdóttir (vihreä vasemmisto)
# Kristrún Mjöll Frostadóttir (sosiaalidemokraattinen liitto)
# Lilja Dögg Alfreðsdóttir (edistyspuolue)
# Hildur Sverrisdóttir (itsenäisyyspuolue)
# Björn Leví Gunnarsson (piraattipuolue)
# Inga Sæland (kansanpuolue)
# Hanna Katrín Friðriksson (reformipuolue)
# Birgir Ármansson (itsenäisyyspuolue)
# Orri Páll Jóhannsson (vihreä vasemmisto)
# Arndís Anna K. Gunnarsdóttir (piraattipuolue)

## Lähteet
Reykjavíkurkjördæmi norður

**Reykjavíkurkjördæmi norður** eli **Reykjavíkin pohjoinen vaalipiiri** on yksi Islannin kuudesta vaalipiiristä. Se kattaa Reykjavíkin kaupungin pohjoisosan. Islannin vaaliviranomainen vahvistaa Reykjavíkin kahden vaalipiirin välisen rajan viimeistään 56 päivää ennen vaalipäivää. Vaalipiiristä valitaan Alþingiin 11 kansanedustajaa.

## Kansanedustajat
Vuoden 2021 parlamenttvaaleissa vaalipiiristä valiittin Alþingiin

# Guðlaugur Þór Þórðarson (itsenäisyyspuolue)
# Katrín Jakobsdóttir (vihreä vasemmisto)
# Halldóra Mogensen (piraattipuolue)
# Helga Vala Helgadóttir (sosiaalidemokraattinen liitto)
# Ásmundur Einar Daðason (edistyspuolue)
# Diljá Mist Einarsdóttir (itsenäisyyspuolue)
# Steinunn Þóra Árnadóttir (vihreä vasemmisto)
# Þorbjörg Sigríður Gunnlaugsdóttir (reformipuolue)
# Tómas A. Tómasson (kansanpuolue)
# Andrés Ingi Jónsson (piraattipuolue)
# Jóhann Páll Jóhansson (sosiaalidemokraattinen liitto)

## Lähteet
Kirjurinluodon edustan suihkulähde

**Kirjurinluodon edustan suihkulähde** on Porissa Kirjurinluodon kärjen läheisyydessä, 80 metrin päässä rannasta Kokemäenjoella sijaitseva suihkulähde, joka valmistui vuonna 1969. Pinnan alla olevassa valonheittäjässä on värilaitteisto, jolla vesisuihkuun saadaan sateenkaaren värit. Korkeutta vesisuihkulla on suurimmillaan 17 metriä.

Aloitteen suihkulähteestä teki Porin kaupungin taide- ja muistomerkkitoimikunta. Vuonna 1965 se päätti esittää Porin kaupunginhallitukselle, että selvitettäisiin mahdollisuudet toteuttaa taiteellinen vesisuihkujärjestelmä Kirjurinluodon kärkeen. Sanomalehti Uuden ajan uutisen mukaan "Vesisuihkujärjestelmä auringonvalossa ja pimeässä valoefektein tehostettuna olisi komea nähtävyys niin porilaisille kuin turisteillekin ja sen näkyvyys sekä kaupungin että Puuvillatehtaan puoleiselle jokirannalle olisi mainio [---]." 

Suihkulähdettä kutsuttiin sen valmistumisen aikaan vuonna 1968 koristesuihkuksi. Alkuperäiseen laitteistoon kuului yksi pääsuutin sekä kuusi pienempää suutinta, jotka sijoittuvat pääsuuttimen molemmin puolin. Niiden vesisuihkut ylettyivät kuuden metrin korkeuteen. Lisäksi laitteistoon kuului neljä valonheitintä, joiden väriä pystyi säätämään suodattimilla. Laitteiston pituus oli noin kuusi metriä. Suihkulähteen sähkön saantia varten Kirjurinluotoon asennettiin ohjelmointikaappi. Suihkulähteen valmistumisen aikaan sähkö oli kallista, minkä takia sitä pidettiin päällä lyhyempiä aikoja kerrallaan.

Suihkulähteen laitteisto viedään talveksi pois Kokemäenjoesta.

## Lähteet
Suðurkjördæmi

**Suðurkjördæmi** eli **eteläinen vaalipiiri** on yksi Islannin kuudesta vaalipiiristä. Vaalipiirin muodostavat kunnat ovat Hornafjörður, Skaftárhreppur, Mýrdalshreppur, Rangárþing eystra, Rangárþing ytra, Ásahreppur, Vestmannasaaret, Flóahreppur, Árborg, Skeiða- og Gnúpverjahreppur, Hrunamannahreppur, Bláskógabyggð, Grímsnes- og Grafningshreppur, Hveragerðisbær, Ölfus, Grindavík, Suðurnesjabær, Reykjanesbær ja Vogar. Vaalipiiristä valitaan Alþingiin kymmenen kansanedustajaa.

## Kansanedustajat
Vuoden 2021 parlamenttvaaleissa vaalipiiristä valiittin Alþingiin

# Guðrún Hafsteinsdóttir (itsenäisyyspuolue)
# Sigurður Ingi Jóhansson (edistyspuolue)
# Ásthildur Lóa Þórsdóttir (kansanpuolue)
# Vilhjálmur Árnason (itsenäisyyspuolue)
# Jóhann Friðrik Friðriksson (edistyspuolue)
# Ásmundur Friðriksson (itsenäisyyspuolue)
# Hafdís Hrönn Hafsteinsdóttir (edistyspuolue)
# Oddný G. Harðardóttir (vihreä vasemmisto)
# Birgir Þórarinsson (keskustapuolue)
# Guðbrandur Einarsson (kansanpuolue)

## Lähteet
Slovakian parlamenttivaalit 1994

**Slovakian parlamenttivaalit 1994** järjestettiin Slovakiassa 30. syyskuuta – 1. lokakuuta 1994. Ne olivat itsenäisen Slovakian ensimmäiset parlamenttivaalit. Vaaleissa valittiin kaikki Slovakian kansallisen neuvoston 150 paikkaa.

## Tausta
Tšekin ja Slovakian liittotasavalta oli hajonnut rauhanomaisesti vuoden 1992 lopussa Tšekin ja Slovakian valtioiksi. Slovakian vuoden 1992 parlamenttivaalit oli voittanut ylivoimaisesti Vladimír Mečiarin johtama Demokraattisen Slovakian liike (HZDS) ja pääministerinä Mečiar oli ollut Slovakian pääneuvottelija Samettieroon johtaneissa tapaamisissa Tšekin Václav Klausin kanssa.

Slovakian itsenäistymisen maan huono taloudellinen tilanne huononi entisestään. Ongelmien edessä slovakit etsivät vastauksia voimakkaista persoonallisuuksista, yksinkertaistetuista totuuksista sekä kansallismielisyydestä.

Mečiarin hallitus oli kaatunut HZDS:n sekä sen apupuolue Slovakian kansallispuolueen (SNS) sisäisiin ongelmiin maaliskuussa 1994. Kummastakin puolueesta eronneet parlamentaarikot perustivat uuden Slovakian Demokraattinen liitto (DÚ) -puolueen, joka muodosti uuden hallituksen yhdessä Demokraattisen vasemmiston puolueen sekä Kristillisdemokraattien kanssa. Hallitus sai tukea myös Unkarin kristillisdemokraattiselta liikkeeltä. DÚ:n Jozef Moravčík toimi Slovakian pääministerinä ennnen syksyn 1994 ennenaikaisia vaaleja. 

## Seuraukset
Mečiarin HZDS voitti vaalit jälleen ylivoimaisesti ja se muodosti hallituksen yhdessä SNS:n sekä Slovakian työväenliitton kanssa joulukuussa 1994. Mečiarin vuonna 1998 päättynyt pääministerikausi tunnettiin korruptiosta, vallan väärinkäytöstä sekä Slovakian länsi-integraation täydestä jumittumisesta.

## Äänestäminen
Rekisteröityjä äänestäjiä oli 3&nbsp;876&nbsp;555, ja hyväksyttyjä ääniä oli 2&nbsp;875&nbsp;458. Koko maan äänestysprosentti oli 75,65&nbsp;%.

Parlamenttiin pääsemiseen vaadittiin viiden prosentin äänikynnyksen ylittäminen.

## Osallistuneet puolueet
### Äänikynnyksen ylittäneet

## Lähteet
* 

### Viitteet
Norðausturkjördæmi

**Norðausturkjördæmi** eli **koillinen vaalipiiri** on yksi Islannin kuudesta vaalipiiristä. Vaalipiirin muodostavat kunnat ovat Fjallabyggð, Dalvíkurbyggð, Hörgársveit, Akureyri, Eyjafjarðarsveit, Svalbarðsstrandarhreppur, Grýtubakkahreppur, Þingeyjarsveit, Norðurþing, Tjörneshreppur, Svalbarðshreppur, Langanesbyggð, Vopnafjarðarhreppur, Múlaþing, Fljótsdalshreppur ja Fjarðabyggð. Vaalipiiristä valitaan Alþingiin kymmenen kansanedustajaa.

## Kansanedustajat
Vuoden 2021 parlamenttvaaleissa vaalipiiristä valiittin Alþingiin

# Ingibjörg Ólöf Isaksen (edistyspuolue)
# Njáll Trausti Friðbertsson (itsenäisyyspuolue)
# Bjarkey Gunnarsdóttir (vihreä vasemmisto)
# Líneik Anna Sævarsdóttir (edistyspuolue)
# Logi Már Einarsson (sosiaalidemokraattinen liitto)
# Berglind Ósk Guðmundsdóttir (itsenäisyyspuolue)
# Sigmundur Davíð Gunnlaugsson (keskustapuolue)
# Jakob Frímann Magnússon (kansanpuolue)
# Þórarinn Ingi Pétursson (edistyspuolue)
# Jódís Skúladóttir (vihreä vasemmisto)

## Lähteet
Boggs

**Boggs** on muun muassa seuraavien yhdysvaltalaisten henkilöiden sukunimi:

* David Boggs (1950–2022), tietotekniikan kehittäjä
* Hale Boggs (1914–1972), poliitikko
* Lindy Boggs (1916–2013), poliitikko ja diplomaatti
* Phil Boggs (1949–1990), uimahyppääjä
* Wade Boggs (s. 1958), baseballpelaaja
Volkswagen Transporter (T7)

**Volkswagen Transporter T7** on Volkswagen Transporterin seitsemännen sukupolven malli. Mallia valmistetaan pakettiauton lisäksi **Caravelle**-henkilönkuljetusversiona.

## Volkswagen Transporter T7 (2024–)

Syksyllä 2024 esitelty seitsemännen sukupolven Transporter on tekniikaltaan sama auto kuin Ford Transit Custom.

## Lähteet

## Aiheesta muualla

*Volkswagen.fi – Transporter
Norðvesturkjördæmi

**Norðvesturkjördæmi** eli **luoteinen vaalipiiri** on yksi Islannin kuudesta vaalipiiristä. Vaalipiirin muodostavat kunnat ovat Akranes, Hvalfjarðarsveit, Skorradalshreppur, Borgarbyggð, Eyja- og Miklaholtshreppur, Snæfellsbær, Grundarfjörður, Helgafellssveit, Stykkishólmur, Dalabyggð, Reykhólahreppur, Vesturbyggð, Tálknafjarðarhreppur, Bolungarvík, Ísafjarðarbær, Súðavíkurhreppur, Árneshreppur, Kaldrananeshreppur, Strandabyggð, Húnaþing vestra, Húnabyggð, Skagaströnd, Skagabyggð ja Skagafjörður. Vaalipiiristä valitaan Alþingiin kahdeksan kansanedustajaa.

## Kansanedustajat
Vuoden 2021 parlamenttvaaleissa vaalipiiristä valiittin Alþingiin

# Stefán Vagn Stefánsson (edistyspuolue)
# Þórdís Kolbrún Reykfjörð Gylfadóttir (itsenäisyyspuolue)
# Lilja Rannveig Sigurgeirsdóttir (edistyspuolue)
# Bjarni Jónsson (vihreä vasemmisto)
# Haraldur Benediktsson (itsenäisyyspuolue)
# Eyjólfur Ármannsson (kansanpuolue)
# Halla Signý Kristjánsdóttir (edistyspuolue)
# Bergþór Ólason (keskustapuolue)

## Lähteet
Matteo Civitali

**Matteo Civitali** (1435–1501) oli italialainen kuvanveistäjä. Hän oli toscanalaisen koulukunnan taitavimpia taiteilijoita. Hän lienee saanut vaikutteita 1400-luvun firenzeläisiltä mestareilta, varsinkin Donatellolta ja Mino da Fiesolelta. Hän oli tutkinut myös antiikin taidetta Roomassa. Civitalin teoksia säilytetään pääasiassa hänen kotikaupungissaan Luccassa. Niissä on erityispiirteenä ylevä ilmeikkyys ja kaunis muodon käsittely. Tärkeimpiä teoksia ovat *Kaksi polvistuvaa enkeliä*, *Pyhä Sebastian*, *Tempietto* (marmorinen pienoistemppeli Luccan tuomiokirkossa) sekä hänen pääteoksensa *Regulus-alttari* monine pysty- ja korkokuvineen.

## Lähteet

## Aiheesta muualla
Invisible Touch

__NOTOC__
**Invisible Touch** on brittiläisen rock-yhtye Genesiksen kolmastoista studioalbumi, joka julkaistiin kesäkuussa 1986. Se on yhtyeen kaupallisesti menestynein albumi. Albumi jatkaa Geneksisen aikaisemman 80-luvun tuotannon kaltaista pop-tyylisempää linjaa, ja melodiset koukut, sähkörummut sekä syntetisaattorit ovat siinä keskeisessä osassa.

*Invisible Touch* nousi Britannian listakärkeen kolmeksi viikoksi ja saavutti parhaimmillaan sijan 3 Yhdysvalloissa, jossa se myi kuusinkertaista platinaa ensimmäisen kymmenen vuotensa aikana. Myös albumilta julkaistut singlet olivat menestyksekkäitä etenkin Yhdysvalloissa: Nimikappale nousi Billboard Hot 100 listan kärkeen ja "Throwing It All Away", "In too Deep", "Land of Confusion" sekä "Tonight, Tonight, Tonight" saavuttivat kaikki parhaimmillaan top 5 sijoituksen. Tämän myötä Genesiksestä tuli ensimmäinen yhtye, ja ensimmäinen ei-yhdysvaltalainen artisti tai yhtye, jonka yksittäiseltä albumilta on julkaistu viisi Billboard Hot 100 top 5 singleä. Tähän saavutukseen olivat pystyneet aikaisemmin vain yhdysvaltalaiset artistit Michael Jackson, Janet Jackson ja Madonna. Perinteisempien hittikappaleiden vastapainona albumlla ovat progressiivinen, yli 10-minuuttinen "Domino" sekä albumin päättävä instrumentaali "The Brazilian".

## Kappaleet
Kaikki kappaleet säveltäneet Tony Banks, Phil Collins ja Mike Rutherford. 

**A-puoli**
# (san. Collins)
# (san. Collins)
# (san. Rutherford)
# (san. Collins)
**B-puoli**
# (san. Banks)
# (san. Banks)
# (san. Rutherford)
# (instrumentaali)

## Kokoonpano
* Tony Banks – kosketinsoittimet, syntetisaattoribasso
* Phil Collins – rummut, laulu, lyömäsoittimet
* Mike Rutherford – bassokitara, kitara

## Arvostelut
* Allmusic: 

## Lähteet